# D OBCHODNÉ PODMIENKY

Uchádzač vo svojej ponuke predloží nasledujúci návrh rámcovej dohody.

**Rámcová dohoda č. .................**

**pre povinne zmluvné poistenie zodpovednosti za škodu spôsobenú prevádzkou
motorových vozidiel a prípojných vozidiel**

**Článok 1.**

**Zmluvné strany**

l.l.Poistník: **LESY Slovenskej republiky, štátny podnik**
Sídlo: Námestie SNP 8, 975 66 Banská Bystrica

 Zastúpenie: JUDr. Tibor Menyhart

 IČO: 36 038 351

 IČ DPH: SK2020087982

 Bankové spojenie: Všeobecná úverová banka, a. s.

 Číslo účtu: SK12 0200 0000 0019 4072 3254

 Zapísaný v: Okresný súd Banská Bystrica

 Oddiel: Pš, vložka č.: 155/S

 (ďalej len „poistník" alebo „LESY SR“)

a

1.2.Poistiteľ:

 Sídlo:

 Zastúpenie:

 IČO:

 Bankové spojenie:

 Číslo účtu:

 Zapísaný v:

 (poisťovňa nie je platcom DPH)

 (ďalej len „poisťovňa“ alebo „poisťovateľ“)

uzatvárajú podľa § 788 a nasl. zákona č. 40/1964 Zb. Občiansky zákonník v znení neskorších predpisov a nasledujúcich túto rámcovú dohodu (ďalej len „RD")

**Článok 2.**

**Preambula**

2.1. Poistník na obstaranie predmetu tejto RD použil postup verejného obstarávania – verejnú súťaž podľa § 66 ods. 7 zákona č. 345/2015 Z. z. o verejnom obstarávaní a o zmene niektorých zákonov v znení neskorších predpisov, v ktorej sa úspešným uchádzačom stala poisťovňa.

2.2 Z dôvodu právnej istoty zmluvné strany uvádzajú, že táto RD sa vzťahuje aj na organizačné zložky poistníka, ktorých zoznam tvorí Príloha č. 1 tejto RD pri zohľadnení článku 11 bodu 11.3 tejto RD (ďalej len „OZ“).

**Článok 3.**

**Predmet a doba poistenia**

3.1 Predmetom tejto RD je spôsob dojednávania a stanovenie podmienok pre uzatvorenie čiastkových flotilových poistných zmlúv povinne zmluvného poistenia zodpovednosti za škodu spôsobenú prevádzkou motorových vozidiel a prípojných vozidiel patriacich LESOM SR alebo OZ v dojednanom rozsahu medzi poisťovňou ako poisťovateľom a LESMI SR ako poistníkom a zároveň poisteným a súčasne aj na prospech organizácií, ktoré sú správcom a/alebo držiteľom predmetu poistenia. Na poistenie podľa tejto RD sa okrem ustanovení tejto RD vzťahujú Všeobecné poistné podmienky a Zmluvné dojednania, ktoré tvoria neoddeliteľnú Prílohu
č. 3 tejto RD.

3.4 Doba trvania tejto RD je určená na dobu určitú, a to v trvaní **48 mesiacov** odo dňa nadobudnutia jej účinnosti.

3.5 Úhrada poistného sa bude uskutočňovať v súlade s Článkom 8. tejto RD.

**Článok 4.**

**Poistený**

4.1. Poisteným podľa tejto RD sú LESY SR, ktoré sú súčasne aj poistníkom a poisteným sú súčasne aj organizačné zložky poistníka podľa článku 2. bod 2.2 tejto RD, ktorých zoznam je uvedený aj v Prílohe č.1 pri zohľadnení čl. 11 bodu 11.3 tejto RD.

**Článok 5.**

**Druh poistenia a spôsob dojednávania poistenia**

5.1. Táto RD sa vzťahuje na povinne zmluvné poistenie zodpovednosti za škodu spôsobenú motorovými vozidlami a prípojnými vozidlami vo vlastníctve LESOV SR a jednotlivých odštepných závodov.

5.2. Poistenie musí spĺňať minimálne rozsah poistenia uvedený v tejto RD.

5.3. Všeobecnými poistnými podmienkami a Zmluvnými dojednaniami, ktoré tvoria Prílohu
č. 3 tejto RD, sa môže rozsah poistenia iba rozšíriť. Poistenie sa ďalej riadi aj príslušnými ustanoveniami Občianskeho zákonníka v platnom znení.

5.4. Na základe tejto dohody budú dojednané čiastkové flotilové zmluvy pre jednotlivé organizačné zložky poistníka, ktoré budú uzatvorené v mene poistníka riaditeľom OZ pre tú ktorú OZ a ďalej bude uzatvorená flotilová zmluva pre samotného poistníka.

5.5. Čiastkové flotilové zmluvy sa dojednávajú na základe podmienok dohodnutých v tejto dohode.

5.6. Poistník si vyhradzuje právo zmeny zoznamu vozidiel podľa aktuálneho stavu. Aktualizáciu zoznamu vozidiel bude poistník vykonávať podľa potreby pri zaradení, respektíve vyradení motorových vozidiel, čo bude dokladovať príslušnými dokladmi.

5.7. Čiastkové poistné zmluvy budú vystavené a vypracované spolu s RD a na základe podmienok RD.

5.8. Čiastkové poistné zmluvy sa dojednávajú na dobu určitú, a to v trvaní 48 mesiacov odo dňa nadobudnutia účinnosti RD. Poistným obdobím čiastkových poistných zmlúv je 1 rok.

5.9. V prípade zaraďovania motorových vozidiel do existujúcej čiastkovej flotilovej zmluvy sa zaradené vozidlá riadia podmienkami poistenia a poistným obdobím súboru vozidiel a podľa RD.

**Článok 6.**

**Technické kritéria poistnej zmluvy a ročné sadzby poistenia**

6.1. Ročné sadzby poistenia dojednaného podľa tejto RD sú záväzné počas celej doby trvania tejto RD a čiastkových flotilových zmlúv a sú uvedené v Prílohe č. 5 tejto RD, ktorú tvorí záväzná cenová ponuka poisťovne predložená do verejného obstarávania na predmet tejto RD.

6.2. Poistné obdobie je jeden rok.

6.3. Dátum začiatku poistenia čiastkových flotilových zmlúv je zhodný s dátumom začiatku účinnosti RD a dojednáva sa na dobu určitú s maximálnou dobou platnosti do termínu skončenia platnosti tejto RD.

* 1. Miesto poistenia je Slovenská republika a/alebo cudzí štát, s ktorým Slovenská kancelária poisťovateľov uzavrela dohodu o vzájomnom vyrovnaní nárokov na náhradu škody spôsobenej prevádzkou motorového vozidla.

**Článok 7.**

**Poistné riziká**

* 1. **Povinne zmluvné poistenie zodpovednosti za škodu spôsobenú prevádzkou motorových vozidiel a prípojných vozidiel**

Predmetom poistenia je povinné zmluvné poistenie zodpovednosti za škodu spôsobenú prevádzkou motorového vozidla, respektíve súboru vozidiel, ktorých držiteľom alebo vlastníkom sú LESY SR alebo organizačná zložka uvedená v Prílohe č. 1 – Zoznam organizačných zložiek LESY SR. Zoznam vozidiel je neoddeliteľnou súčasťou čiastkovej flotilovej poistnej zmluvy.

Rozsah poistenia je dojednaný podľa zákona č.381/2001 Z.z. v znení neskorších prepisov.

V prípade zmeny legislatívy /zmena minimálnych limitov odškodnenia / čo by mohlo mať za následok zvýšenie ceny je možné dodatkom zmeniť túto  RD v kontexte zmeny legislatívy výlučne  za podmienok uvedených v platnom zákone č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov .

Limit poistného plnenia je najvyššia hranica poistného plnenia poisťovateľa pri jednej škodovej udalosti. Limit poistného plnenia z jednej škodovej udalosti musí byť:

* pre škody na zdraví alebo usmrtení – 6 450 000,- € bez ohľadu na počet zranených alebo usmrtených a
* pre vecné škody (škody vzniknuté poškodením, zničením, odcudzením alebo stratou veci), ušlý zisk a náklady právneho zastúpenia – 1 300 000,- € a to bez ohľadu na počet poškodených

Limity poistného plnenia pre jednotlivé vozidlá flotily sú uvedené v Zozname vozidiel alebo v Prihláške.

* + 1. **Osobitné dojednania**
	1. Poistné bude hradené v ročných splátkach.
	2. Pre všetky motorové vozidlá poistené touto poistnou zmluvou sa dojednáva automaticky aj krytie škôd spôsobených na čelnom skle alebo inom zasklení vozidla. Poistenie skla je dojednané bez obmedzenia poistnej sumy a pri spoluúčasti, ktorá je vo výške 0,- €.
	3. V rámci poistenia sú dojednané aj asistenčné služby pre vozidlá do 3,5 tony.
	4. Odchylne od Všeobecných poistných podmienok a Zmluvných dojednaní sa dojednáva, že poisťovňa nebude uplatňovať pre motorové vozidlá prirážku malus za nepriaznivý škodový priebeh.
	5. Poisťovateľ je povinný týždeň pred účinnosťou RD vystaviť a zaslať jednotlivým organizačným zložkám (poisteným) minimálne dočasné zelené karty pre všetky motorové vozidlá flotily s platnosťou 30 dní. Následne je povinný v priebehu 30 dní vystaviť a zaslať originálne karty pre flotilu s platnosťou 1 rok. V prípade ak je poistiteľ schopný pred účinnosťou RD vystaviť originálne zelené karty na dobu 1 roka, vystavuje takéto karty ihneď. Zelené karty pre nasledujúce poistné obdobia sú vystavované automaticky systémom poisťovne v minimálnej lehote 10 týždňov pred výročným dátumom poistnej zmluvy a zasielané jednotlivým OZ.
	6. Neoddeliteľnou súčasťou tejto RD je kompletný sadzobník poistného na povinné zmluvné poistenie zodpovednosti za škodu spôsobenú prevádzkou motorového vozidla na všetky vozidlá s evidenčným číslom a špeciálne vozidlá bez čísla, pohybujúce sa po cestných komunikáciách (vysokozdvižné vozíky, poľnohospodárske, stavebné stroje a iné) s uplatnením rovnakej výšky zľavy a bonusov ako sa uplatnili v rámci ponuky.
	7. Sadzby poistné sú základné sadzby ročného poistného na jednotlivé kategórie vozidiel.
		1. **Ďalšie dojednania zmluvných strán**
	8. Poisťovateľ je povinný do 5 pracovných dní od ukončenia poistnej udalosti zasielať LESOM SR záverečné listy o ukončení škody nielen písomne, ale aj elektronicky na zvolenú mailovú adresu.
	9. Korešpondenciu určenú LESOM SR, ako napríklad oznámenia, výzvy, žiadosti (spolu len písomnosti) je poisťovateľ povinný doručiť LESOM SR v písomnej forme v listinnej podobe na adresu sídla LESOV SR, a to osobne, poštou alebo registrovanou kuriérskou službou alebo v písomnej forme v elektronickej podobe na e-mailovú adresu určenú LESMI SR.

Prehľad údajov o motorových vozidlách tvorí Prílohu č. 2 tejto RD - Rozpis motorových

vozidiel pre povinne zmluvné poistenie zodpovednosti za škodu na motorovom vozidle.

**Poisťovňa nemôže znížiť rozsah poistenia uvedený v tomto článku 7. PZ svojimi Všeobecnými poistnými podmienkami a Zmluvnými dojednaniami.**

**Článok 8.**

**Podmienky platenia poistného**

8.1. Poistné podľa tejto RD je dojednané ako bežné poistné. Poistné je splatné v ročných splátkach, ak nie je v článku 7 tejto RD uvedené inak, ale zmluvné strany môžu na základe oznámenia poistníka dohodnúť frekvenciu splatnosti poistného aj v štvrťročných, resp. v polročných splátkach. Platiteľom poistného sú LESY SR a jednotlivé organizačné zložky. Zmluvné strany sa ďalej dohodli, že prvý predpis poistného vystaví poisťovateľ ku dňu účinnosti čiastkových flotilových poistných zmlúv. Splatnosť prvej splátky poistného na základe predpisu podľa predchádzajúcej vety je 15 pracovných dní odo dňa účinnosti tejto RD.

8.2. Splátky poistného sú kalkulované bez prirážok.

8.3. Poistné bude platené na účet poisťovne, vedený na tento účel.

8.4. Zaplatením poistného na účet poisťovateľa, sa považuje poistné v zmysle zákona za uhradené.

**Článok 9.**

**Likvidácia poistných udalostí**

9.1. V prípade vzniku škody sú LESY SR alebo v jeho mene ktorákoľvek organizačná zložka povinný bezodkladne nahlásiť túto skutočnosť poisťovateľovi.

9.2. Po nahlásení škody poisťovateľ v prípade potreby zabezpečí do 48 hodín obhliadku škody a doručí predpísané tlačivo „Hlásenie o škodovej udalosti" podľa rizika. Poistený je následne informovaný o čísle škodovej udalosti.

**Článok 10.**

**Ukončenie zmluvy**

10.1. Poistnú zmluvu je možné ukončiť dohodou zmluvných strán alebo výpoveďou. Poistná zmluva zanikne výpoveďou ku koncu poistného obdobia. Výpoveď musí byť podaná aspoň šesť týždňov pred jeho uplynutím. Ak došlo k zmene výšky poistného a poisťovateľ výšku poistného neoznámil tomu, kto s ním uzavrel poistnú zmluvu, najneskôr desať týždňov pred uplynutím poistného obdobia, neuplatní sa lehota podľa predchádzajúcej vety.

10.2. V zmysle § 800 ods. 2 Občianskeho zákonníka sa dojednáva, že toto poistenie môže vypovedať poistený alebo poisťovňa do dvoch mesiacov po uzavretí RD. Výpovedná lehota je osemdenná, jej uplynutím poistenie zanikne.

**Článok 11.**

**Záverečné ustanovenia**

11.1. Akékoľvek zmeny alebo dodatky k tejto RD sú platné len v prípade, ak sú vyhotovené písomne a podpísané zástupcami oboch strán.

11.2. Poistník je oprávnený určiť na plnenie tejto RD samostatného finančného agenta podľa zákona č. 186/2009 Z.z. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov s čím poistiteľ súhlasí. O určení si finančného poradcu bude poistník informovať poisťovateľa.

11.3. V prípade vzniku novej organizačnej zložky zriadenej LESMI SR sa bude na tento subjekt aplikovať automaticky odo dňa jeho vzniku ustanovenie článku 2 bod 2.2 tejto RD, pričom sa bude poistenie riadiť podmienkami dohodnutými v tejto RD.

11.4. Súčasťou RD je rozpis motorových vozidiel prijatých do poistenia ku dňu účinnosti tejto RD tvoriaci prílohu č. 2 tejto RD.

11.5. Neoddeliteľnou súčasťou tejto RD sú jej prílohy, na ktoré sa odkazuje v tejto RD.

11.6. Táto RD sa pre potreby zmluvných strán vyhotovuje v štyroch origináloch, z ktorých každá zo zmluvných strán obdrží dva exempláre.

11.7. Zmluvné strany prehlasujú, že si text tejto RD riadne prečítali, jeho obsahu plne porozumeli, čo potvrdzujú svojimi podpismi.

11.8. V prípade rozporu medzi podmienkami uvedenými vo Všeobecných poistných podmienkach poistiteľa a ktorýchkoľvek Zmluvných dojednaniach poistiteľa tvoriacich Prílohu č. 3 tejto  RD a dojednaniami tejto RD majú prednosť ustanovenia tejto RD.

11.9. Táto RD nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia v zmysle platných právnych predpisov.

11.10. Poisťovňa je oprávnená postúpiť pohľadávky a iné práva vyplývajúce z tejto RD voči LESOM Slovenskej republiky, štátny podnik len po ich predchádzajúcom písomnom súhlase.

PRÍLOHY:

Príloha č. 1 RD – Zoznam organizačných zložiek LESY SR, štátny podnik

Príloha č. 2 RD – Zoznam vozidiel pre povinne zmluvné poistenie zodpovednosti za škodu spôsobenú prevádzkou motorových vozidiel a prípojných vozidiel

Príloha č. 3 RD – Všeobecné poistné podmienky poistiteľa a Zmluvné dojednania poistiteľa pre povinne zmluvné poistenie zodpovednosti za škodu spôsobenú prevádzkou motorových vozidiel a prípojných vozidiel

Príloha č. 4 RD – Ročné sadzby poistenia

Príloha č. 5 RD – Záväzná cenová ponuka poisťovne predložená do verejného obstarávania na predmet rámcovej dohodyRD

V Banskej Bystrici

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 za poistníka za poisťovateľa

## Príloha č. 1 súťažných podkladov

**Návrh na plnenie kritérií na vyhodnotenie ponúk**

**Identifikácia verejného obstarávateľa:**

|  |  |
| --- | --- |
| Názov: | LESY Slovenskej republiky, štátny podnik (ďalej len „LESY SR“) |
| Sídlo: | Námestie SNP 8, 975 66 Banská Bystrica |
| Zastúpený: | JUDr. Tibor Menyhart - generálny riaditeľ |
| IČO: | 36038351 |
| DIČ: | 2020087982 |
| IČ ­DPH: | SK2020087982 |

**Uchádzač:**

|  |  |
| --- | --- |
| Obchodný názov: |  |
| Sídlo: |  |
| IČO: |  |
| DIČ: |  |
| IČ ­DPH: |  |
| Meno a priezvisko osoby oprávnenej konať v mene spoločnosti: |  |
| Meno a priezvisko kontaktnej osoby: |  |
| Telefón a e-mail kontaktnej osoby: |  |

**Názov zákazky: *Poistenie vozidiel – povinné zmluvné poistenie***

|  |  |  |  |
| --- | --- | --- | --- |
|  | **Ročné poistné bez dane z poistenia**  | **Ročné poistné vrátane dane z poistenia (8%)** | **Výška poistného / 48 mesiacov vrátane dane z poistenia (8%)** |
| **Konečná celková cena poistného za predmet zákazky v EUR** |  |  |  |

V .................................... dňa ...................

|  |  |
| --- | --- |
|  | štatutárny zástupca uchádzačaosoba splnomocnená štatutárnym zástupcom |

##  Príloha č. 2 súťažných podkladov

**Vyhlásenie uchádzača o podmienkach súťaže**

**Identifikácia verejného obstarávateľa:**

|  |  |
| --- | --- |
| Názov: | LESY Slovenskej republiky, štátny podnik (ďalej len „LESY SR“) |
| Sídlo: | Námestie SNP 8, 975 66 Banská Bystrica |
| Zastúpený: | JUDr. Tibor Menyhart - generálny riaditeľ |
| IČO: | 36038351 |
| DIČ: | 2020087982 |
| IČ ­DPH: | SK2020087982 |

**Uchádzač:**

|  |  |
| --- | --- |
| Obchodný názov: |  |
| Sídlo: |  |
| IČO: |  |
| Meno a priezvisko osoby oprávnenej konať v mene spoločnosti: |  |

Ako uchádzač, ktorý predkladá ponuku vo verejnom obstarávaní na predmet zákazky s názvom: „***Poistenie vozidiel – povinné zmluvné poistenie***,

**týmto čestne vyhlasujem, že**

* súhlasím s podmienkami určenými verejným obstarávateľom, ktoré sú uvedené v oznámení o vyhlásení verejného obstarávania a v súťažných podkladoch
* akceptujem a bezvýhradne súhlasím s obsahom zmluvy, vrátane všetkých jej príloh
* všetky informácie a údaje, doklady a dokumenty, vyhlásenia predložené v ponuke, ako aj v tomto vyhlásení sú pravdivé a úplné
* predkladám len jednu ponuku:

[ ] 1 ktorú som vypracoval sám

[ ] 1 pri jej vypracovaní, som využil služby osoby podľa § 49 ods. 5 ZVO:

|  |  |
| --- | --- |
| 2 Meno a priezvisko osoby: |  |
| Obchodné meno alebo názov: |  |
| Adresa pobytu alebo miesto podnikania: |  |
| IČO, ak bolo pridelené: |  |

* na realizácii zmluvy o dielo uzavretej na základe výsledku procesu verejného obstarávania sa budú podieľať subdodávatelia: **áno / nie** 3

a že každý subdodávateľ spĺňa podmienky účasti týkajúce sa osobného postavenia podľa § 32, ods. 1, písm. b), písm. c), písm. e) a písm. f) ZVO, k tej časti predmetu zákazky, ktorú má subdodávateľ plniť:

|  |  |  |  |
| --- | --- | --- | --- |
| **Obchodné meno a adresa subdodávateľa** | **IČO subdodávateľa** | **Predmet subdodávok** | **Objem predpokladaných subdodávok v EUR bez DPH** |
|  |  |  |  |
|  |  |  |  |
|  |  |  |  |
| **SPOLU** |  |

Ako uchádzač ďalej vyhlasujem, že som si vedomý právnych následkov uvedenia nepravdivých informácii, alebo zamlčaných závažným spôsobom.

V .................................... dňa .................

|  |  |
| --- | --- |
|  | štatutárny zástupca uchádzačaosoba splnomocnená štatutárnym zástupcom |

1 uchádzač zaškrtne políčko, podľa toho akým spôsobom bola ponuka vypracovaná

2 uchádzač vyplní identifikačné údaje osoby, ktorej služby využil podľa § 49 ods. 5 zákona, ak sa vzťahuje

3 nehodiace sa prečiarkne

##  Príloha č. 3 súťažných podkladov

**Vyhlásenie uchádzača ku konfliktu záujmov a o nezávislom
stanovení ponuky**

**Identifikácia verejného obstarávateľa:**

|  |  |
| --- | --- |
| Názov: | LESY Slovenskej republiky, štátny podnik (ďalej len „LESY SR“) |
| Sídlo: | Námestie SNP 8, 975 66 Banská Bystrica |
| Zastúpený: | JUDr. Tibor Menyhart - generálny riaditeľ |
| IČO: | 36038351 |
| DIČ: | 2020087982 |
| IČ ­DPH: | SK2020087982 |

**Uchádzač:**

|  |  |
| --- | --- |
| Obchodný názov: |  |
| Sídlo: |  |
| IČO: |  |
| Meno a priezvisko osoby oprávnenej konať v mene spoločnosti: |  |

Ako uchádzač, ktorý predkladá ponuku vo verejnom obstarávaní na predmet zákazky s názvom: **„*Poistenie vozidiel – povinné zmluvné poistenie“***,

**týmto čestne vyhlasujem, že**

1. v súvislosti s uvedeným postupom zadávania zákazky potvrdzujem neprítomnosť konfliktu záujmov v tom, že:
	1. nevyvíjal som a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovanou osobou v zmysle ustanovenia § 23 ods. 3 ZVO (ďalej len „zainteresovaná osoba“), akékoľvek aktivity, ktoré by mohli viesť k zvýhodneniu postavenia uchádzača v postupe tohto verejného obstarávania;
	2. neposkytol som a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky;
	3. budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov, alebo ktorá by mohla viesť ku konfliktu záujmov kedykoľvek v priebehu procesu verejného obstarávania.
2. v súvislosti s uvedeným postupom zadávania zákazky potvrdzujem nezávislé stanovenie ponuky v tom, že:
	1. ako predkladateľ ponuky som sa nedohodol na ponukách s inými konkurentmi v predmetnom verejnom obstarávaní, konkurentom na účely tohto vyhlásenia sa pritom rozumie každý podnikateľ, okrem predkladateľa ponuky, ktorý
		1. je uchádzačom v predmetnom verejnom obstarávaní
		2. by mohol len potenciálne predložiť ponuku v predmetnom verejnom obstarávaní, a to s ohľadom na svoju kvalifikáciu, schopnosti, alebo skúsenosti,
	2. že ceny, ako aj iné podmienky predkladanej ponuky ako predkladateľ ponuky som nesprístupnil iným konkurentom a že som ich priamo ani nepriamo nezverejnil;
	3. že ceny, ako aj iné podmienky predkladanej ponuky, boli predkladateľom ponuky určené nezávisle od iných konkurentov bez akejkoľvek dohody, konzultácie, komunikácie s týmito konkurenti, ktorá by sa týkala (a) cien, (b) zámeru predložiť ponuku, (c) metód alebo faktorov určených na výpočet cien alebo (d) predloženia cenovej ponuky, ktorá by nespĺňala podmienky súťažných podkladov na dané verejné obstarávanie;
	4. že ako predkladateľ ponuky nepodniknem žiadne kroky smerom ku konaniu uvedenému v bodoch 2.1 až 2.3 a ani sa nepokúsim žiadneho iného konkurenta naviesť na kolúziu v predmetnom verejnom obstarávaní;
	5. že ako predkladateľ ponuky som vstúpil do konzultácií, dohôd alebo dohovorov s nasledovnými konkurentmi ohľadom predmetného verejného obstarávania a ako predkladateľ ponuky uvádzam v priložených dokumentoch kompletné údaje o tejto skutočnosti vrátane identifikácie1 týchto konkurentov, charakteru, dôvodov týchto konzultácií, komunikácie, dohôd alebo dohovorov. Týmto nie sú dotknuté vyhlásenia v bodoch 2.1 až 2.3,
3. Ďalej vyhlasujem, že:
	1. všetky informácie a údaje predložené v ponuke, ako aj v tomto vyhlásení sú pravdivé, nekreslené a úplné
	2. som si prečítal a porozumel obsahu tohto vyhlásenia
	3. som si vedomý následkov potvrdenia nepravdivých informácií v tomto vyhlásení

V .................................... dňa .................

|  |  |
| --- | --- |
|  | štatutárny zástupca uchádzačaosoba splnomocnená štatutárnym zástupcom |

 1 pod identifikáciou konkurenta sa myslí uvedenie mena, priezviska konkurenta, obchodné meno alebo názov, adresa pobytu alebo miesto podnikania, identifikačné číslo (ak bolo pridelené)